**Az élet első kapcsolatában**

Kutatási eredmények igazolják, hogy akiknek a szeretet kialakulásában nem volt részük, a később jelentkező félelem és agresszió olyan fék nélküli erővel tör ki, ami az alkalmazkodásukat gyakran szinte teljesen lehetetlenné teszi.

Az élet korai szakaszában a *szeretet kapcsolat* anya és gyermek között jön létre, ennek minősége, minden későbbi életszakaszban érezteti hatását.

A magyar származású René Spitz elsőként figyelt fel a korai gyermek-anya kapcsolat fontosságára. Az érzelmi zavarok kialakulásában még annak is szerepe van, hogy a gyermek, születése pillanatától nélkülözi-e, vagy „csak” a későbbiekben kényszerül nélkülözni az anyai szeretetet.

Azok válnak nehezen beilleszkedővé, szakszóval antiszociálissá, akiknek már 6 hónapos korukban át kellett élniük veszteség élményét, hiszen a számukra fontos személyt kell nélkülözniük.

Azok, aki soha nem „ismerték meg” az édesanyai szeretetet, „csak” visszahúzódóak, kapcsolatot létesíteni nehezen, vagy nem tudókká válnak, lényegében azért, mert nem éltek át ebben a korai életszakaszban kudarc élményt. Nem jelentkezett a veszteség élmény elviselése miatt érzett bosszúvágy, mely érzés megnöveli a későbbi problémás viselkedés kockázatát.

Az anyaigény a gyermekünkkel együtt születik, az első „közös” élményt a születést követően, együtt éljük át a csecsemő- és kisgyermekkor életszakaszait. A megismerést, az elutasítást, a tanulás minden percét, és az ezt kísérő érzelmi folyamatokat. Ezek az érzelmi nyomatok kiirthatatlanok.

Ez az „első élmény” jelenség az állatvilágban is kimutatható. Ezért igaz, ha fontos számunkra, hogy a kutyánk *csak hozzánk* ragaszkodjon, akkor 7 hetes kor előtt válasszuk ki magunknak.

Téves az a nézet, hogy síró csecsemőnket nem szabad az első hónapokban ölbe venni. Ez a sírás „gyere ide” helyzet nyújtotta biztonság vágyát, igényét fejezi ki. Ekkor éli meg a gyermekünk az anya elérésében az első vágyteljesülését. Ha ez a vágy az Ő igényeinél többször végződik kudarccal, alakul ki az a bosszúvágy, melyet a serdülőkori „hagyjál békén” érthetetlen agressziójával fejez ki a számunkra.

Ugyanakkor zavaró lehet a gyermekünk számára az, amikor önmagával van elfoglalva, élvezi saját testének felfedezését, gőgicsél, kezét rázza, öntapasztalásával kapcsolatban nyöszörgő, síró hangokat ad ki, és ebben megzavarjuk. Ekkor nem minket hív, önmagát tapasztalaja. Szülőként ügyelnünk kell arra, hogy ebben a tevékenységében ne zavarjuk meg, mert ekkor önmegismerés vágyában korlátozzuk.

Anyaként figyelmesnek kell lennünk a gyermekünk hívórendszerére, mert kamasz és felnőtt korukban is eszerint fognak segítséget kérni, csendesen, lassan, vagy hangosan, azonnal.

Ha gyermekünk két éves korát kiegyensúlyozottan lépi át a „tegyél le” korszakba, nem fog négy éves korában a szoknyánkba kapaszkodni, és nem makacsolja meg magát, hogy nem megy tovább számunk érthetetlen ok miatt.

A gyermekek általában hat hónapos korukra eljutnak arra az értelmi szintre, hogy tudják, kiben bízhatnak meg a környezetében, kit hívhatnak, és ki az, aki vágyaikat biztosan kielégíti.

Ezt tudva nem olyan megdöbbentő tény az ,,hogy a sírás mellett, három hónapos kortól a vak csecsemők is produkálják a mosolyt az anya érkezésekor, ha biztonságban érzik szükségleteik kielégítését. *Ez egyben azt is bizonyítja, hogy a mosoly nem tanulási folyamat eredménye, hanem kapcsolatink tapasztalata és jutalma*. Rajtunk múlik a gyermekünk mosolya.